Dogonin kieli

Dogon on dogonien puhumien murteiden tai erillisten kielten ryhmä Malin kaakkoisosassa ja rajaseudulla Burkina Fasossa. Niiden puhujia on noin 500 000 henkeä. Vuoden 2009 väestönlaskennan mukaan dogonia puhuu äidinkielenään 7,2 % Malin väestöstä.

Dogonin puhujat asuvat etupäässä Malin Moptin alueen Bandiagaran, Koron, Bankassin, Douentzan ja Djennén sekä Ségoun alueen Tominianin piireissäSociolinguistic Survey, s. 10–12.. Se jakautuu lukuisiin kielimuotoihin, jotka eivät aina ole keskenään ymmärrettäviäSociolinguistic Survey, s. 17–18, 23–39.. Dogonia on pidetty gurilaisena kielenä, mutta nykyään sen katsotaan kuuluvan nigeriläis-kongolaisten kielten voltalais-kongolaiseen ryhmään.

Dogonissa on seitsemän vokaalia ja osittainen vokaaliharmonia. Tooneja on kaksi, mutta niiden merkitys ei ole kovin suuri. Nominiluokkia esiintyy vain sukulaisten nimityksissä. Verbillä on perfekti- ja imperfektimuodot sekä apusanoilla muodostettavia aika- ja tapaluokkia. Perussanajärjestys on SVO.

Dogon sai Malin kansallisen kielen statuksen vuonna 1979Sociolinguistic Survey, s. 19.. Kirjoitettua kieltä on kehitetty varsinkin Sanghanin seudulla puhuttua toro-soon varianttia vartenSociolinguistic Survey, s. 19–22.. Muina kielinään osa puhujista käyttää fulania, bambaraa ja ranskaaSociolinguistic Survey, s. 18..

Lähteet


Viitteet

Luokka:Burkina Fason kielet
Luokka:Malin kielet
Luokka:Nigeriläis-kongolaiset kielet